 Abụ Sọlọmọn 1  Abụ kasị abụ, nke Sọlọmọn:Ya susuo m ọnụ, nihi na otú i si egosi ịhụya dị ụtọ karịa mmanya.Mmanụ gị na-esi ísì ụtọ. Aha gị dị ka mmanụ a na-awụpụta awụpụta. Ọ bụ ya mere ụmụ agbọghọ ji hụ gị nanya.Sekpụrụ m naka; ka anyị gbapụ. Eze akpọbatawo m nime ime ụlọ ya! Ka anyị ṅụrịa ọṅụ, meekwa onwe anyị obi ụtọ. Ka anyị kwuo banyere otú i si egosi ịhụya karịa ka anyị na-ekwu banyere mmanya. O kwesịrị nnọọ ekwesị na ha hụrụ gị nanya.Ụmụ nwaanyị Jeruselem, abụ m nwa agbọghọ ojii, ma, m mara mma, m dị ka ụlọikwuu ndị Kida, ma, m dị ka ákwà ụlọikwuu Sọlọmọn.Unu elela m anya maka na m dị oji, nihi na anyanwụ achawo m. Ụmụnne m ndị ikom wesara m iwe; ha mere m onye na-elekọta ubi vaịn, ọ bụ ezie na elekọtaghị m ubi vaịn m, nke mụ onwe m.Onye mkpụrụ obi m hụrụ nanya, gwa m ebe ị na-azụ atụrụ, ebe ị na-eme ka ìgwè atụrụ gị makpuru netiti ehihie. Olee ihe mere m ga-eji yie nwaanyị ji ákwà iru uju kpuchie onwe ya netiti ìgwè atụrụ ndị ọzụzụ atụrụ ibe gị?Ọ bụrụ na ị maghị, gị nwaanyị kacha ụmụ nwaanyị niile mma, soro ụkwụ ìgwè atụrụ duru ụmụ ewu gị pụọ ka ha taa nri nakụkụ ụlọikwuu ndị ọzụzụ atụrụ.Enyi m nwaanyị, i yiri m nne ịnyịnya m nke so na-adọkpụ ụgbọ ịnyịnya Fero.Isi ị kpara mere ka ntì gị maa mma, ákà a gara aga mekwara ka olu gị maa mma.Anyị ga-eji ọlaedo rụọrọ gị ihe a na-ekpu nisi, tinyere ihe ịchọ mma ọlaọcha.Ka eze nọ na tebụl ya dị gburugburu, mmanụ spaịknad nke m na-esipụta ísì ụtọ ya.Onye m hụrụ nanya dị m ka akpa jupụtara nihe na-esi ísì ụtọ bụ mea; nagbata ara m abụọ ka ọ ga-anọbọ chi.Onye m hụrụ nanya dị m ka ụyọkọ okooko osisi hena, nke dị nogige ubi vaịn En-gidaị.Lee! Ị mara mma, enyi m nwaanyị. Lee! Ị mara mma. Anya gị bụ anya nduru.Lee! Ị mara mma, onye m hụrụ nanya, ị bụkwa onye ọma. Ihe e ji mee ihe ndina anyị bụ akwụkwọ ndụ.Osisi e ji rụọ ọmarịcha ụlọ anyị bụ osisi sida, ntụhie ndị e ji rụọ ụlọ anyị bụkwa osisi junipa. 